পরিবহন সংশ্লিষ্টরা বলছেন, শোক দিবসের একদিন পরেই শুক্র-শনি দুই দিনের ছুটি। এছাড়া ফিটনেসবিহীন গাড়ি রাস্তায় চলতে না দেওয়ার ঘোষণায় মানুষের মধ্যে একধরণের আতংক দেখা দিয়েছে। সেই আতংক থেকেই আগেভাগেই বাড়িতে ফিরতে শুরু করেছে ঢাকার মানুষ। আবার অনেকেই অতিরিক্ত সচেতনতা থেকেও পরিবারের অন্য সদস্যদের একটু আগেই গ্রামের বাড়িতে পাঠিয়ে দিচ্ছে। এসব কথা মাথায় রেখেই রাজধানী ঢাকার মানুষ বাড়ি ফেরা শুরু করেছে বলে মনে করেন পরিবহন খাতের লোকজন।